pythainlp/thai_wikipedia_clean_20230101 huggingface dataset:
เขตผู้ว่าการเคียฟ  เป็นเขตการปกครองของจักรวรรดิรัสเซีย ตั้งแต่ ค.ศ. 1796 ถึง 1919 และสาธารณรัฐสังคมนิยมโซเวียตยูเครน ตั้งแต่ ค.ศ. 1919 ถึง 1925 ได้รับการก่อตั้งเป็นเขตผู้ว่าการในภูมิภาคฝั่งขวาของยูเครน หลังจากการแบ่งเขตอุปราชเคียฟ ออกเป็นเขตผู้ว่าการเคียฟ และมาโลรอสซียา โดยมีศูนย์กลางการปกครองอยู่ที่เคียฟ โดยในตอนต้นของคริสต์ศตวรรษที่ 20 เขตผู้ว่าการประกอบไปด้วย เทศมณฑล 12 เขต, นคร 12 แห่ง, เมืองขนาดเล็ก (Miasteczko) 111 แห่ง และชุมชนอื่น ๆ อีก 7344 แห่ง หลังการปฏิวัติเดือนตุลาคม เขตผู้ว่าการก็ได้เป็นส่วนหนึ่งในเขตการปกครองของสาธารณรัฐสังคมนิยมโซเวียตยูเครน ใน ค.ศ. 1923 เขตผู้ว่าการเคียฟแบ่งเขตการปกครองออกเป็นหลายเขต และในวันที่ 6 มิถุนายน ค.ศ. 1925 เขตผู้ว่าการเคียฟถูกยุบจากการปฏิรูปการปกครองของสหภาพโซเวียต
เขตผู้ว่าการเคียฟซึ่งตั้งอยู่บนฝั่งขวาของแม่น้ำนีเปอร์ ได้รับการก่อตั้งตามพระราชกฤษฎีกาของจักรพรรดิพอลที่ 1 เมื่อวันที่ 30 พฤศจิกายน ค.ศ. 1796 อย่างไรก็ตาม เขตผู้ว่าการเคียฟยังไม่มีผู้ปกครองจนกระทั่ง ค.ศ. 1800 เมื่อมีการแต่งตั้งผู้ว่าการคนแรก และดินแดนเคียฟถูกปกครองโดยวาซีลี กราสโล–มีลาเชวิช อุปราชแห่งเคียฟ (ดำรงตำแหน่งภายใน ค.ศ. 1796 – 1800)
เขตอุปราชที่ตั้งอยู่บนฝั่งซ้ายของยูเครนที่ยังดำรงอยู่ทั้งสามแห่งรวมตัวเป็นเขตผู้ว่าการมาโลรอสซียาอันเป็นหนึ่ง โดยมีศูนย์กลางอยู่ที่เชียร์นีกอฟ ในขณะที่เขตผู้ว่าการเคียฟซึ่งในตอนนี้ได้รวมเอายูเครนฝั่งขวา โดยยังมีเคียฟเป็นเมืองหลวง เขตผู้ว่าการได้รวมเอาดินแดนฝั่งขวาของเขตอุปราชเคียฟในอดีต ซึ่งรวมกับดินแดนจังหวัดเคียฟ และบราตสวัฟในอดีต ซึ่งจักรวรรดิรัสเซียได้ดินแดนมาจากการแบ่งเครือจักรภพโปแลนด์–ลิทัวเนีย (โดยเป็นดินแดนของจังหวัดราชบัลลังก์โปแลนด์) และพระราชกฤษฎีกามีผลบังคับใช้ในวันที่ 29 สิงหาคม ค.ศ. 1797 ส่งผลให้เขตผู้ว่าการเคียฟมีเทศมณฑลรวม 12 เขต
ในวันที่ 22 มกราคม ค.ศ. 1832 เขตผู้ว่าการเคียฟพร้อมกับเขตผู้ว่าการวอลฮีเนียและโปโดเลีย ได้รับการจัดตั้งเป็นเขตข้าหลวงเคียฟ หรือมีอีกชื่อหนึ่งว่า "ดินแดนตะวันตกเฉียงใต้" (Southwestern Krai) โดยในเวลานั้น วาซีลี เลวาชอฟ ได้รับการแต่งตั้งให้เป็นผู้ว่าการทหารเคียฟ (Military Governor) และข้าหลวงโปโดเลียและวอลฮีเนีย โดยใน ค.ศ. 1845 เขตผู้ว่าการเคียฟมีประชากรอยู่ที่ 1,704,661 คน ในช่วงเปลี่ยนผ่านสู่คริสต์ศตวรรษที่ 20 เขตผู้ว่าการเคียฟมีเทศมณฑลรวมทั้งหมด 12 เขต โดยชื่อของเทศมณฑลนั้นตั้งตามเมืองศูนย์กลางของตน อันประกอบด้วย แบร์ดึชยิว, แชร์กาซือ, ชือฮือรึน, กานิว, เคียฟ, ลือปอแวตส์, ราดอมึชล์, สกวือรา, ตารัชชา, อูมัญ, วาซึลกิว และซแวนือฮอรอดกา
ตามการสำมโนประชากรโดยรัสเซีย ค.ศ. 1897 พบว่ามีประชากรอาศัยในเขตผู้ว่าการอยู่ 3,559,229 คน ส่งผลทำให้เป็นเขตผู้ว่าการที่มีประชากรมากที่สุดแห่งหนึ่งภายในจักรวรรดิรัสเซียทั้งจักรวรรดิ โดยประชากรส่วนใหญ่เป็นประชากรที่อยู่ในชนบท โดยมีประชากร 459,253 คนที่อาศัยอยู่ในเมือง ซึ่งรวมถึงประชากรที่อาศัยอยู่ในเคียฟประมาณ 248,000 คน การสำมะโนประชากรยังจำแนกประชากร ตามภาษาแม่ที่ผู้ตอบได้ระบุดังนี้: ชาวมาโลรอสซียา 2,819,145 คน (ซึ่งเป็นคำศัพท์โดยรัฐบาลรัสเซียเพื่อกล่าวถึงชาวยูเครน; คิดเป็นร้อยละ 79.2 ของประชากรทั้งหมด), ชาวยิว 430,489 คน (คิดเป็นร้อยละ 12.1 ของประชากรทั้งหมด), ชาวเวลีโครอสซียา 209,427 คน (ซึ่งเป็นคำศัพท์โดยรัฐบาลรัสเซียเพื่อกล่าวถึงชาวรัสเซีย; คิดเป็นร้อยละ 5.9 ของประชากรทั้งหมด) และชาวโปแลนด์ 68,791 คน (คิดเป็นร้อยละ 1.9 ของประชากรทั้งหมด) หากจำแนกประชากรจากศาสนา ผู้ตอบที่นับถือคริสต์นิกายอีสเทิร์นออร์ทอดอกซ์มีจำนวน 2,983,736 คน, นับถือยิว 433,728 คน และนับถือคริสตจักรโรมันคาทอลิก 106,733 คน โดยได้มีการประเมินประชากรใน ค.ศ. 1906 อยู่ที่ 4,206,100 คน
เขตผู้ว่าการเคียฟยังถือว่าเป็นหน่วยองค์ประกอบของเขตข้าหลวงเคียฟที่ใหญ่กว่า โดยมีเคียฟเป็นเมืองหลวงของทั้งสองในคริสต์ศตวรรษที่ 20 ใน ค.ศ. 1915 เขตข้าหลวงเคียฟถูกยุบลง ในขณะที่เขตผู้ว่าการเคียฟยังคงดำรงอยู่
เอริก เติน ฮัค
เอริก เติน ฮัค (, ; เกิด 2 กุมภาพันธ์ ค.ศ. 1970) เป็นผู้จัดการฟุตบอลและอดีตนักฟุตบอลชาวดัตช์ ปัจจุบันเป็นผู้จัดการทีมแมนเชสเตอร์ยูไนเต็ด ในพรีเมียร์ลีก โดยเขาเข้ามารับตำแหน่งตั้งแต่ฤดูกาล 2022–23
ฐิติวัฒน์ ฤทธิ์ประเสริฐ
ฐิติวัฒน์ ฤทธิ์ประเสริฐ (; เกิด 26 มีนาคม 2540) เป็นนักแสดงและนายแบบชาวไทย เป็นที่รู้จักกันเป็นอย่างดีจากบท "ดีน" จากละครโทรทัศน์แนวยาโออิเรื่องด้ายแดง
ฐิติวัฒน์ ฤทธิ์ประเสริฐ เกิดเมื่อวันที่ 26 มีนาคม พ.ศ. 2540 เขาจบการศึกษาระดับปริญญาตรีจากคณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี
ฐิติวัฒน์เข้าสู่วงการบันเทิงด้วยการเข้าร่วมการประกวด ช่อง 8 เอเชียนิวสตาร์ โมเดล คอนเทสต์ เฟซออฟ ไทยแลนด์ ในปี พ.ศ. 2559 และชนะการประกวด เขายังได้รับรางวัลพิเศษจากงาน Asia Model Festival 2016 ในปี 2560 เขาเดบิวต์ในละครโทรทัศน์เรื่องแรกเรื่อง ใจลวง ทางช่อง 8 โดยรับบทเป็น มนัส ในปี พ.ศ. 2562 ความนิยมของเขาเติบโตอย่างรวดเร็วหลังจากแสดงเป็น ดีน ในละครซีรีส์เรื่อง ด้ายแดง กับ ณธัช ศิริพงษ์ธร
สะพานเอชิมะโอฮาชิ
สะพานเอชิมะโอฮาชิ  เป็นสะพานโครงแข็ง (rigid-frame bridge) ในประเทศญี่ปุ่นที่สร้างขึ้นใน ค.ศ. 1997 ถึง 2004 ทอดข้ามทะเลสาบนากาอูมิ เชื่อมระหว่างมัตสึเอะ จังหวัดชิมาเนะ กับซาไกมินาโตะ จังหวัดทตโตริ สะพานนี้เป็นสะพานโครงแข็งที่ใหญ่ที่สุดในประเทศญี่ปุ่น และใหญ่เป็นอันดับสามของโลก ภาพสะพานที่กระจายทั่วอินเทอร์เน็ตมักมีความชันที่เกิดจากการถ่ายภาพจากระยะไกลด้วยเลนส์เทเลโฟโต้ แต่ที่จริงแล้ว ความชันที่ฝั่งชิมาเนะอยู่ที่น้อยกว่า 6.1% ส่วนฝั่งทตโตริอยู่ที่ 5.1%
ซิมแฟรอปอล
แซวัสตอปอล
ณธัช ศิริพงษ์ธร
ณธัช ศิริพงษ์ธร (; เกิด 1 มิถุนายน 2539) หรือที่รู้จักกันในชื่อ ฟลุ๊ค เขามีชื่อเดิมว่า พงศธร ศรีปินตา เป็นนักแสดงชาวไทย เขาเป็นที่รู้จักกันเป็นอย่างดีในบทบาทของเขาใน เกรียน ฟิคชั่น (2556), พี่ชาย My Bromance (2557) และ ด้ายแดง (2562)
ณธัช ศิริพงษ์ธร เกิดเมื่อวันที่ 1 มิถุนายน พ.ศ. 2539 เขาจบการศึกษาระดับปริญญาตรีจาก คณะศิลปศาสตร์ มหาวิทยาลัยธุรกิจบัณฑิตย์
ภาพยนตร์เรื่องแรกของเขาคือ เกรียน ฟิคชั่น ซึ่งเข้าฉายในปี พ.ศ. 2556 ต่อมาเขาได้รับบทนำในภาพยนตร์แนว ชายรักชาย เรื่อง พี่ชาย My Bromance ในปี พ.ศ. 2557 ต่อมาในปี พ.ศ. 2558 ฟลุ๊คได้แสดงในภาพยนตร์ของ ธัญญ์วาริน สุขะพิสิษฐ์ เรื่อง คืนนั้น Red Wine In The Dark Night ต่อมาเขามีผลงานการแสดงคือการรับบท Pharm ในละครแนว ยาโออิ เรื่อง ด้ายแดง ซึ่งออกอากาศในปี พ.ศ. 2562
ฮาแบ็ค
พรีเมียร์ลีก ฤดูกาล 2022–23
พรีเมียร์ลีก ฤดูกาล 2022–23 เป็นการแข่งขันฤดูกาลที่ 31 ของพรีเมียร์ลีก และเป็นการแข่งขันฤดูกาลที่ 124 ของลีกฟุตบอลสูงสุดอังกฤษ ตารางการแข่งขันจะประกาศในวันที่ 16 มิถุนายน ค.ศ. 2022
แมนเชสเตอร์ซิตี คือทีมที่ป้องกันแชมป์สองสมัยติดต่อกัน หลังพวกเขาชนะเลิศพรีเมียร์ลีกในฤดูกาล 2020–21 และ 2021–22
ในฤดูกาล 2022–23 สโมสรจะสามารถเปลี่ยนตัวได้ห้าคนจากเดิมสามคน ตามห้าลีกจากยุโรป ได้แก่ บุนเดิสลีกา, ลีกเอิง, เอเรอดีวีซี, ลาลิกา, และเซเรียอา โดยสามารถเปลี่ยนตัวได้สามครั้งคือ ระหว่างเกม และช่วงพักครึ่ง นอกจากนี้ จะมีการพักกลางฤดูกาลสำหรับการแข่งขันฟุตบอลโลก 2022 ที่กาตาร์ โดยนัดสุดท้ายจะเล่นในสุดสัปดาห์ที่ 12–13 พฤศจิกายน ค.ศ. 2022 และนัดแรกหลังจากฟุตบอลโลกจะเล่นในวันที่ 26 ธันวาคม ค.ศ. 2022 หลังการแข่งขันฟุตบอลโลก 2022 รอบชิงชนะเลิศในวันที่ 18 ธันวาคม ค.ศ. 2022
ทีมที่เข้าแข่งขันในฤดูกาลนี้มีทั้งหมด 20 ทีม โดยแบ่งเป็น 17 ทีมมาจากฤดูกาลก่อนหน้านี้และ 3 ทีมที่เลื่อนชั้นขึ้นมาจากอีเอฟแอลแชมเปียนชิป ทีมที่เลื่อนชั้นขึ้นมา ได้แก่ ฟูลัมชึ่งกลับมาหลังจากตกชั้นเพียง 1 ปี, บอร์นมัทชึ่งกลับมาหลังจากตกชั้นไปเพียง 2 ปี และนอตทิงแฮมฟอเรสต์ ซึ่งกลับมาหลังตกชั้นไป 23 ปี โดยฟูลัมเป็นแชมอีเอฟแอลแชมเปียนชิป ฤดูกาล 2021–22 และบอร์นมัทเป็นรองแชมอีเอฟแอลแชมเปียนชิป ฤดูกาล 2021–22 เลื่อนชั้นแบบอัตโนมัติ ขณะที่นอตทิงแฮมฟอเรสต์เลื่อนชั้นหลังจากที่ชนะฮัดเดอส์ฟีลด์ทาวน์ในการแข่งขันแชมเปียนชิป เพลย์ออฟ นัดชิงชนะเลิศ ทั้ง 3 ทีมแทนที่ เบิร์นลีย์ (ตกชั้นหลังแข่งขันในพรีเมียร์ลีก 6 ปี), วอตฟอร์ด และนอริชซิตี (ทั้งสองทีมตกชั้นหลังแข่งขันในพรีเมียร์ลีกแค่หนึ่งปี)
โปรแกรมการแข่งขันถูกปล่อยออกมาเมื่อวันที่ 16 มิถุนายน ค.ศ. 2022.
ระบําหน้าท้อง
ระบำหน้าท้อง  เป็นการเต้นอิสระที่เน้นการเคลื่อนไหวของร่างกายส่วนบนและเชิงกราน เรียกอีกอย่างว่า "การเต้นรำแบบตะวันออก"
เชื่อกันว่าระบำหน้าท้องมีต้นกำเนิดมาจากพิธีกรรมและพิธีกรรมทางศาสนาในสมัยโบราณที่สวดมนต์เพื่อความเจริญพันธุ์ในตุรกี อียิปต์ โลกเมดิเตอร์เรเนียน ตะวันออกกลาง และแอฟริกาเหนือ มันเติบโตอย่างมากในตะวันออกกลางที่เจริญรุ่งเรือง โลกอาหรับ และโลกอิสลามระหว่างศตวรรษที่ 9 ถึง 10 และถือเป็นการเต้นรำที่เป็นผู้หญิงและเย้ายวนภายใต้อิทธิพลของวัฒนธรรมตุรกีในช่วงจักรวรรดิออตโตมัน ในศตวรรษที่ 18 และ 19 เป็นที่รู้จักครั้งแรกนอกยุโรปและตะวันออกกลางภายใต้อิทธิพลของลัทธิตะวันออก ซึ่งได้รับความนิยมในตะวันตก โดยเฉพาะอย่างยิ่งเมื่อการแสดงที่งาน World Expo 1893 ในชิคาโกได้รับความนิยมอย่างมาก
ระบำหน้าท้องเป็นการเต้นรำที่แสดงออกถึงร่างกายที่เย้ายวน การเคลื่อนไหวที่โค้งงอ และความงามอันน่าทึ่งผ่านการออกแบบท่าเต้นที่เหมาะกับร่างกายของผู้หญิง และมีเครื่องแต่งกายที่เผยให้เห็นสะดือและเชิงกรานอย่างกล้าหาญ ตลอดจนภาพที่เย้ายวนและเซ็กซี่ นอกจากนี้ยังเป็นการเต้นรำที่เน้นการเคลื่อนไหวตามธรรมชาติที่กระจายจากศูนย์กลางของร่างกายไปยังบริเวณโดยรอบโดยเน้นที่การเคลื่อนไหวอิสระของหน้าอก หน้าท้อง เอว เชิงกราน และสะโพกเป็นหลัก
ระบำหน้าท้องถือเป็นการรำที่แสดงถึงความงามของร่างกายผู้หญิง การตั้งครรภ์ การคลอดบุตร และความเป็นแม่ นอกจากนี้ยังเป็นที่นิยมทั่วโลกในฐานะการเต้นรำที่มีผลอย่างมากต่อสุขภาพร่างกายและจิตใจ
ข้อมติสมัชชาใหญ่แห่งสหประชาชาติที่ อีเอส-11/3
ข้อมติสมัชชาใหญ่แห่งสหประชาชาติที่ อีเอส-11/3 เป็นข้อมติแห่งสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ มีมติรับเมื่อวันที่ 7 เมษายน 2565 ข้อมติดังกล่าวระงับสมาชิกภาพของรัสเซียในคณะมนตรีสิทธิมนุษยชนแห่งสหประชาชาติ ต่อ "ความกังวลร้ายแรงต่อวิกฤตการณ์สิทธิมนุษยชนและมนุษยธรรมที่กำลังดำเนินอยู่ในยูเครน [...] ซึ่งรวมไปถึงการฝ่าฝืนอย่างโจ่งแจ้งและเป็นระบบและการละเมิดสิทธิมนุษยชน" ที่รัสเซียเป็นผู้ก่อ ข้อมติดังกล่าวผ่านด้วยเสียงสนับสนุน 93 เสียง คัดค้าน 24 เสียง และงดออกเสียง 58 เสียง
นพเก้า เดชาพัฒนคุณ
นพเก้า เดชาพัฒนคุณ (เกิด 9 กันยายน พ.ศ. 2537) ชื่อเล่น เก้า เป็นนักแสดง นายแบบ นักร้องชาวไทย ปัจจุบันเซ็นสัญญาเป็นนักแสดงในสังกัดช่อง 3 เอชดี เป็นที่รู้จักกับบทบาท “กรณ์ อริยะสกุล“ จากละครเรื่อง "ด้ายแดง" (2562) และบทบาท “นับสิบ“ จากละครเรื่อง "นับสิบจะจูบ" (2564)
นพเก้า เดชาพัฒนคุณ เกิดเมื่อวันที่ 9 กันยายน พ.ศ. 2537 ที่จังหวัดพะเยา เขาจบการศึกษาระดับปริญญาตรีจาก วิทยาลัยนิเทศศาสตร์ มหาวิทยาลัยรังสิต
ในปี พ.ศ. 2561 นพเก้าเริ่มเข้าสู่วงการบันเทิงผ่านการออดิชั่น เขาเป็นที่รู้จักกันดีในระหว่างมาออดิชั่นในโครงการ "2MoonsAudition" เพื่อเป็นนักแสดงในซีรีส์แนวยาโออิเรื่อง เดือนเกี้ยวเดือน อย่างไรก็ตาม เขาไม่ผ่านการออดิชั่น แต่เขาได้เดบิวต์ในปีเดียวกันในบท อาทิตย์ รวิฌา ซึ่งเป็นบทสมทบในละครเรื่อง สะใภ้กาฝาก ออกอากาศทาง ช่อง 3 เอชดี ในปี พ.ศ. 2562 นพเก้าได้รับเลือกให้เป็น กรณ์ อริยะสกุล ในซีรีส์แนว ยาโออิ เรื่อง ด้ายแดง
ในปี พ.ศ. 2564 เขาได้จับคู่กับ ภูมิพัฒน์ เอี่ยมสำอาง ในซีรีส์แนวยาโออิเรื่องใหม่เรื่อง นับสิบจะจูบ ซีรีส์เรื่องนี้ดัดแปลงมาจากนวนิยายออกอากาศทาง ช่อง 3 เอชดี ซึ่งซีรีส์จบลงด้วยการตอบรับที่ดีจากผู้ชม
ในเดือนธันวาคม พ.ศ. 2564 นพเก้าได้เซ็นสัญญาเป็นนักแสดงภายใต้สังกัด ช่อง 3 เอชดี ต่อมาในปี พ.ศ. 2565 เขาได้เป็นนักแสดงนำในโครงการละครฉลองครบรอบ 52 ปี ของทาง ช่อง 3 เอชดี ชุด ดวงใจเทวพรหม เรื่องที่ 5 พรชีวัน โดยรับบทเป็น หม่อมหลวง สรุจ จุฑาเทพ ซึ่งเป็นลูกชายคนเดียวของ ม.ร.ว. ปวรรุจ จุฑาเทพ กับ หม่อมเจ้าหญิงวรรณรสา
สมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ
มีการเปิดสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ เมื่อวันที่ 28 กุมภาพันธ์ 2565 ณ สำนักงานใหญ่สหประชาชาติ เกี่ยวกับการรุกรานยูเครนของรัสเซีย
มีการเลื่อนสมัยประชุมออกไปชั่วคราวเมื่อวันที่ 2 มีนาคมหลังการรับข้อมติที่ อีเอส-11/1 ซึ่งประณามการรุกรานและเรียกร้องให้กองกำลังรัสเซียถอนออกจากยูเครนโดยสมบูรณ์ มีการประชุมใหม่ในวันที่ 23 และ 24 มีนาคมเพื่อรับข้อมติที่ อีเอส-11/2 เพื่อย้ำคำแนะนำในข้อมติที่ อีเอส-11/1 และเรียกร้องให้มีการคุ้มครองพลเรือนอย่างเต็มที่ รวมทั้งบุคลากรมนุษยธรรม ผู้สื่อข่าวและบุคคลเปราะบาง และอีกครั้งในวันที่ 7 เมษายน เพื่อรับข้อมติที่ อีเอส-11/3 ซึ่งระงับสมาชิกภาพคณะมนตรีสิทธิมนุษยชนแห่งสหประชาชาติของรัสเซีย&lt;ref name="UN ES-11/3"&gt;&lt;/ref&gt;
แขวงสามเสนใน
สามเสนใน เป็นแขวงหนึ่งในพื้นที่เขตพญาไท กรุงเทพมหานคร
แขวงสามเสนในตั้งอยู่ทางทิศตะวันออกของเขตพญาไท มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
แขวงพญาไท
พญาไท เป็นแขวงหนึ่งในพื้นที่เขตพญาไท กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560
แขวงพญาไทตั้งอยู่ทางทิศตะวันตกของเขตพญาไท มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
ผีหัวขาด (ภาพยนตร์)
วัดน้ำปาด
วัดน้ำปาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชมพู อำเภอเนินมะปราง จังหวัดพิษณุโลก
วัดน้ำปาดตั้งวัดเมื่อ พ.ศ. 2382 ปรากฏหลักฐานในแผนที่เมืองพิษณุโลก กรมแผนที่ได้จัดทำไว้เมื่อ พ.ศ. 2461 ได้ระบุวัดและตำแหน่งที่ตั้งวัดไว้ ชาวบ้านเรียกว่า วัดเฉลียงงาม เพราะบริเวณวัดมีต้นเฉลี่ยงงามอายุประมาณ 100 กว่าปี อยู่ในบริเวณที่ดินของวัด ชื่อนี้ปรากฏอยู่ในเอกสารหนังสือรับรองการทำประโยชน์ (น.ส.3 ก) เลขที่ 182 ออกวันที่ 16 มิถุนายน พ.ศ. 2520 แต่ผู้ให้ข้อมูลจึงเอาชื่อต้นไม้ดังกล่าวเป็นชื่อ "วัดเฉลียงงาม" แต่จริง ๆ แล้วเป็นวัดน้ำปาดกับวัดเฉลียงงามเป็นวัดเดียวกัน กรมศาสนาได้สำรวจและขึ้นทะเบียนที่ดินศาสนสมบัติเมื่อ พ.ศ. 2475 วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550
อุโบสถมหาอุดของวัดสร้างจากอิฐ ไม่ใช้เหล็ก ไม่มีเสา มีพระประธานรูปหล่อสำริด โดยรอบทั้งด้านในและด้านนอกมีจิตรกรรมซึ่งวาดโดยช่างพื้นบ้าน เป็นเรื่องราวการทำความดีความชั่ว ความเชื่อของชาวบ้านและวิถีชาวบ้านในยุคนั้น เช่น การทำบาปจะตกนรก ภาพรถไฟกรุงเทพเชียงใหม่ เป็นต้น ภาพน่าจะวาดในสมัยรัฐนิยม สมัยรัฐบาลจอมพลป.
วัดบ้านมุง
วัดบ้านมุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านมุง อำเภอเนินมะปราง จังหวัดพิษณุโลก
วัดบ้านมุงตั้งวัดเมื่อ พ.ศ. 2379 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2535
ภายในวัดมีถ้ำนางสิบสอง เป็นถ้ำหินปูนที่สามารถเดินทะลุถึงยอดเขาได้ จากเอกสารของนายสังวาล ศรีนวล ระบุว่า พระครูสถิตรัตนากร (หลวงตาแก้ว อมโร) เจ้าอาวาสวัดบ้านมุง เล่าให้ฟังว่า พระรถเป็นคนบ้านมุง เป็นโอรสของเจ้าเมืองขิง ส่วนนางเมรีเป็นยักษ์อยู่ฝั่งลาว ปัจจุบันสถานที่ที่เรียกว่าเมืองขิงนั้นอยู่ในบ้านมุง ชาวบ้านมุงมีความเชื่อว่าบรรพบุรุษของชาวบ้านมุงคือชาวลาวที่แตกทัพมาจากเวียงจันทน์ สมัยเจ้าอนุวงศ์ อพยพมาตั้งถิ่นฐานอยู่รอบนอกของบ้านมุง ต่อมาขาดแคลนน้ำในการทำเกษตรกรรม จึงย้ายขึ้นมาทางเหนือซึ่งคือบ้านมุง ภายหลังได้สร้างวัดเป็นศูนย์กลางชุมชน
บริเวณนี้ยังเป็นจุดชมค้างคาว เป็นค้างคาวหน้ายักษ์เล็กจมูกปุ่ม หรือชื่อวิทยาศาสตร์คือ Hipposideros halophyllus วงศ์ HIPPOSIDERIDAE นับล้านตัว
วัดลำดวน (อำเภอเมืองหนองคาย)
วัดลำดวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในตำบลในเมือง อำเภอเมืองหนองคาย จังหวัดหนองคาย
วัดลำดวนสร้างขึ้นเมื่อประมาณ พ.ศ. 2092 เดิมชื่อว่า วัดดำดวน หลักฐานที่ได้มาจากประวัติวัดศรีเมือง ซึ่งเขียนโดย พระธามไตรโลกาจารย์ (รักษ์ เรวโต) อดีตเจ้าอาวาสวัดศรีเมือง ต่อมาได้เปลี่ยนชื่อจากวัดดำดวนเป็น "วัดลำดวน" เพราะมีต้นลำดวนขนาดใหญ่อยู่บริเวณวัดด้านทิศใต้ของวัด (ปัจจุบันล้มต้นไปแล้ว) วัดได้รับพระราชทานวิสุงคามสีมาเมื่อวันที่ 16 มิถุนายน พ.ศ. 2549
ปูชนียวัตถุที่สำคัญ คือ "หลวงพ่อพระบุญคุ้ม" เป็นพระพุทธรูปขนาดใหญ่ สร้างด้วยคอนกรีตเสริมเหล็ก หน้าตักขนาด 9 เมตร มีความสูงจากพื้นดิน 13 เมตร หันหน้าไปยังฝั่งสาธารณรัฐประชาธิปไตยประชาชนลาว ประดิษฐานอยู่บนวิหารชั้นสอง ชั้นแรกของวิหารเป็นส่วนของวิหารประดิษฐาน "หลวงพ่อศิลาคำ" ชั้นที่สองบริเวณหลังคาวิหารเป็นที่ประดิษฐานขององค์หลวงพ่อพระบุญคุ้ม โดยบริเวณชั้นสองเป็นจุดชมวิว
วัดยังมี "เจดีย์ศรีสารพัดนึก" สร้างด้วยอิฐถือปูน ฐานเป็นรูปสี่เหลี่ยมย่อมุมไม้สิบสอง ลักษณะทรงระฆังคว่ำ ประเมินกันว่าน่าจะมีอายุไม่น้อยกว่า 200 ปี
เอฟเอคัพ รอบชิงชนะเลิศ 2022
เอฟเอคัพ รอบชิงชนะเลิศ ปี 2022 เป็นรอบชิงชนะเลิศของเอฟเอคัพ ฤดูกาล 2021–22 ซึ่งจะจัดขึ้นในวันที่ 14 พฤษภาคม ค.ศ. 2022 ที่สนามกีฬาเวมบลีย์ในกรุงลอนดอน ประเทศอังกฤษ โดยจะเป็นการพบกันระหว่างเชลซีกับลิเวอร์พูล ซึ่งเป็นคู่ชิงชนะเลิศคู่เดียวกันกับในอีเอฟแอลคัพ 2022 นัดชิงชนะเลิศ นี่เป็นครั้งที่สองที่คู่ชิงชนะเลิศในอีเอฟแอลคัพและเอฟเอคัพเป็นคู่เดียวกัน หลังจากที่อาร์เซนอลและเชฟฟีลด์เวนส์เดย์เคยพบกันในนัดชิงชนะเลิศทั้งสองรายการใน ค.ศ. 1993 การแข่งขันนี้จัดโดยสมาคมฟุตบอลอังกฤษ (เอฟเอ) และเป็นรอบชิงชนะเลิศครั้งที่ 141 ของเอฟเอคัพ ซึ่งเป็นการแข่งขันฟุตบอลถ้วยที่เก่าแก่ที่สุดในโลก นัดนี้จะมีการถ่ายทอดสดทางโทรทัศน์ในสหราชอาณาจักรทางช่องฟรีทีวี BBC One และ ITV และจะถ่ายทอดสดสัญญาณเสียงวิทยุทาง BBC Radio 5 Live และ talkSPORT
ผู้ชนะจะได้สิทธิ์เข้ารอบสำหรับรอบแบ่งกลุ่มของ ยูฟ่ายูโรปาลีก ฤดูกาล 2022–23. พวกเขายังจะเผชิญหน้ากับทีมแชมเปียนส์ พรีเมียร์ลีก ฤดูกาล 2021–22 ใน เอฟเอคอมมิวนิตีชีลด์ 2022, เว้นแต่ทีมที่จะเป็นแชมป์, ซึ่งทีมที่แพ้จะเจอกับทีมแชมป์พรีเมียร์ลีก. ทีมที่ชนะควรอยู่ในพื้นที่ห้าอันดับแรกของ พรีเมียร์ลีก ฤดูกาล 2021–22, อันดับ ยูโรปาลีก จะตกอยู่กับทีมอันดับที่หก พรีเมียร์ลีก.
ในฐานะทีมจากพรีเมียร์ลีก, เชลซีเข้าสู่การแข่งขันในรอบที่สาม. พวกเขาเอาชนะเชสเตอร์ฟีลด์ที่ บ้าน ในรอบที่สาม.
พวกเขาเอาชนะ พลีมัท อาร์ไกล์ ที่ บ้าน ในรอบที่สี่. พวกเขาเอาชนะลูตัน ออกไปเยือนในรอบที่ห้า. พวกเขาเอาชนะมิดเดิลส์เบรอที่ สนามกีฬาริเวอร์ไซด์ ในรอบก่อนรองชนะเลิศ. ที่สนามกลาง สนามกีฬาเวมบลีย์, เชลซีชนะคริสตัล พาเลซในรอบรองชนะเลิศ.
ในฐานะทีมจากพรีเมียร์ลีก, ลิเวอร์พูลเข้าสู่การแข่งขันในรอบที่สาม. พวกเขาเอาชนะชรูส์บรีทาวน์ที่ แอนฟีลด์, สนามเหย้าของพวกเขา, ในรอบที่สาม. ในรอบที่สี่, พวกเขาเอาชนะคาร์ดิฟฟ์ซิตี 3-1. พวกเขาเอาชนะนอริชซิตีก็ยังอยู่ในบ้านในรอบที่ห้า. พวกเขาเอาชนะนอตทิงแฮมฟอเรสต์ที่ ซิตีกราวด์ ในรอบก่อนรองชนะเลิศ. ก่อนจะเอาชนะ แมนเชสเตอร์ซิตี ที่สนามกีฬาเวมบลีย์.
วัดลำดวน (อำเภอท่าบ่อ)
วัดลำดวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเดื่อ อำเภอท่าบ่อ จังหวัดหนองคาย
วัดลำดวนตั้งวัดเมื่อ พ.ศ. 2325 ตั้งอยู่ห่างจากลำน้ำห้วยเสียวห่างออกมาทางด้านทิศตะวันตก ประมาณ 200 เมตร ตามประวัติวัดกล่าวว่า เดิมชื่อ วัดบ้านเดื่อ ได้รับพระราชทานวิสุงคามสีมาเมื่อ พ.ศ. 2412
จากการสอบถามเจ้าอาวาสวัดลำดวน กล่าวว่า เดิมเป็นฐานอาคารก่อด้วยอิฐดินเผาหลังคาเครื่องไม้มุงกระเบื้องดินเผา ต่อมาทำการรื้อออกทั้งหมด แล้วทำการสร้างอาคารอุโบสถหลังใหม่แทนหลังเดิม ดังปรากฏหลักฐานในปัจจุบัน ห่างจากอุโบสถออกมาทางด้านทิศตะวันตกประมาณ 100 เมตร มีบ่อน้ำช่วงบนกรุอิฐดินเผา ส่วนช่วงล่างกรุด้วยศิลาแลง 1 บ่อ ขนาดเส้นผ่านศูนย์กลาง 1.50 เมตร วัดได้รับพระราชทานวิสุงคามสีมาครั้งหลังเมื่อวันที่ 27 กุมภาพันธ์ พ.ศ. 2547
วัดมโนภิรมย์
วัดมโนภิรมย์ จากบันทึกระบุว่าสร้างเมื่อ พ.ศ. 2230 มีโบราณสถานที่สำคัญคือ วิหารสร้างเมื่อ พ.ศ. 2296 โดยช่างชื่อ อาจารย์โชติ อาจารย์ขะ และอาจารย์โมข ช่างมาจากเวียงจันทน์ อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2445 กรมศิลปากรได้ขึ้นทะเบียนเป็นโบราณสถานเมื่อ พ.ศ. 2525
วิหารหรือสิม มีลักษณะเป็นอาคารขนาดใหญ่ก่ออิฐถือปูน มีหลังคาชั้นเดียวเดิมมุงกระเบื้องดินเผา มีหน้าจั่วแหลมชันและงอนขึ้นมีซุ้มประตูด้านหน้าหนึ่งซุ้ม ประดับประดาด้วยลายปูนปั้นอันวิจิตรตระการตา ด้านนอกทั้งสองข้างของซุ้มประตูเขียนภาพจิตรกรรมฝาผนังเรื่องราวชีวิตผู้คนในสังคมอีสานสมัยโบราณ ปัจจุบันลบเลือนจนแทบมองไม่เห็นแล้ว รอบวิหารทั้งสองข้างมีคันทวยที่ใหญ่มากค้ำตั้งแต่ฐานวิหารไปจนถึงชายคา คันทวยดังกล่าวทำด้วยไม้แกะสลักและลงสีด้วยลวดลายง่าย ๆ จากฝีมือช่างชาวบ้าน แต่ก็มีความสวยงามแบบศิลปะอีสาน ซึ่งคาดว่าทำขึ้นในสมัยหลัง ด้านหน้าวิหารมีบันไดสามด้าน ซี่งด้านข้างทั้งสองทำเป็นรูปจระเข้ ส่วนบันไดตรงหน้าประตูวิหารนั้นทำเป็นรูปสัตว์ในเทพนิยายมีตัว เป็นมังกรหัวเป็นยักษ์หมอบเฝ้าอยู่คู่หนึ่ง ด้านบนส่วนหน้าของวิหารเป็นไม้แกะสลักลวดลายลงรักปิดทองประดับด้วยกระจกบ้าง เขียนสีบ้าง ถึงแม้กระจกและทองดังกล่าวจะหลุดออกไปเกือบหมดแล้วก็ตาม ภายในวิหารประดิษฐานพระประธาน ชื่อว่า พระประทาย หรือ พระองค์หลวง ศิลปะลาว เป็นพระพุทธรูปนาคปางมารวิชัย และภายในวิหารยังมีวัตถุโบราณอื่น ๆ อีกมากมาย
ศาลาการเปรียญ เป็นอาคารโถงชั้นเดียวยกพื้นเตี้ย ๆ ไม่มีใต้ถุน ก่ออิฐถือปูน มีแผนผังเป็นรูปสี่เหลี่ยมผืนผ้า วางตัวตามแนวทิศตะวันออก-ตะวันตก หันหน้าไปทางทิศตะวันตก ภายในอาคารด้านทิศตะวันออกยกพื้นเป็นอาสนะสงฆ์และแท่นพระประธาน ก่อผนังปิดทึบ ส่วนหลังคาเป็นเครื่องไม้ทรงจั่ว 2 ชั้น ทำปีกยื่นคลุมตัวอาคารทั้ง 4 ด้าน มุงกระเบื้องดินเผา ไม่มีเครื่องประดับส่วนหลังคา หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2296 เป็นอาคารคอนกรีต กุฏิสงฆ่ จำนวน 1 หลัง เป็นอาคารไม้ และศาลาอเนกประสงค์ กว้าง 6 เมตร ยาว 8 เมตร สร้าง เมื่อ พ.ศ. 2511 เป็นอาคารไม้
อูเมะ
Zhao Defang
She Was Pretty
จ้าวเต๋อฟาง
สถานีทวนสัญญาณวิทยุสมัครเล่น
สถานีทวนสัญญาณวิทยุสมัครเล่น  คือสถานีวิทยุสมัครเล่นที่ติดตั้งเครื่องวิทยุสำหรับรับสัญญาณจากคลื่นความถี่หนึ่ง แล้วส่งออกไปยังอีกคลื่นความถี่เดียวกัน หรือต่างคลื่นความถี่ ภายใต้กฎระเบียบและกติกาของประเทศหรือภูมิภาคนั้น ๆ ได้กำหนด เพื่อเพิ่มระยะการส่งสัญญาณวิทยุจากอุปกรณ์ที่มีกำลังส่งต่ำให้สามารถติดต่อสื่อสารได้ไกลมากขึ้น แนวคิดดังกล่าวมีความคล้ายคลึงกับสถานีทวนสัญญาณที่ใช้โดยหน่วยงานภาครัฐและเอกชน ซึ่งมีหลักการทำงานเช่นเดียวกัน
สำหรับสถานีทวนสัญญาณวิทยุสมัครเล่นนั้น มักจะอยู่ภายใต้การดูแลของกลุ่มนักวิทยุสมัครเล่นในท้องที่นั้น ๆ โดยเปิดให้ใช้งานได้สำหรับนักวิทยุสมัครเล่นทุกคน ในบางครั้งอาจมีการเชื่อมโยงสถานีทวนสัญญาณวิทยุสมัครเล่นหลายแห่งเข้าด้วยกัน รวมถึงเชื่อมต่อกับโครงข่ายอื่นภายนอก เพื่อให้การสื่อสารมีความครอบคลุมพื้นที่ได้กว้างยิ่งขึ้น ซึ่งในประเทศไทยได้มีการทดลองเชื่อมโยงระบบสถานีทวนสัญญาณในเขต 7 ของ กสทช. และระบบเอ็กโค่ลิงก์ในวันวิทยุสมัครเล่นโลก พ.ศ. 2565 ทำให้มีพื้นที่ครอบคลุมในการสื่อสารถึง 5 จังหวัด
ความถี่.
ความถี่ที่ใช้งานในการทวนสัญญาณวิทยุสมัครเล่นนั้นส่วนใหญ่จะอยู่ในช่วงของวีเอชเอฟ ย่านความถี่ 6 เมตร (50-54 MHz) ย่านความถี่ 2 เมตร (144-148 MHz) ย่านความถี่ 1.25 เมตร (222-225 MHz) และช่วงยูเอชเอฟ ย่านความถี่ 70 เซนติเมตร (430-440 MHz) และสามารถใช้งานได้กับทุกคู่ความถี่ที่สูงกว่า 28 MHz และในบางพื้นที่ใช้ย่านความถี่ 33 เซนติเมตร (902-928 MHz) และย่านความถี่ 23 เซนติเมตร (1.24-1.3 GHz) ในการทวนสัญญาณ โดยในแต่ละประเทศนั้น มีกฎหมายและระเบียบในการใช้งานคลื่นความถี่ที่แตกต่างกันไป เช่น ในสหรัฐอเมริกา ย่านความถี่ 2 เมตรคือ 144-148 MHz ในประเทศอังกฤษและส่วนใหญ่ของสหภาพยุโรปใช้งานความถี่ 144-146 MHz ในขณะที่ประเทศไทยใช้ความถี่ 144-147 MHz
สำหรับความถี่ที่ใช้ในการทวนสัญญาณนั้นจะเรียกว่า ความถี่รับ และความถี่ส่ง โดยในทางปฏิบัตินั้นจะมีระยะห่างกันคงที่ ในสหรัฐอเมริกานั้นย่านความถี่ 2 เมตร ค่าระยะห่างมาตรฐานคือ 600 kHz (0.6 MHz) ส่วนในประเทศไทยจะใช้ในรูปแบบของดูเพล็กซ์ -600 kHz คือเมื่อเราออกอากาศ เครื่องส่งวิทยุของเราจะส่งไปที่ความถี่ที่ต่ำกว่าช่องที่ตั้งไว้รับฟัง 600 kHz เมื่อไปถึงสถานีทวนสัญญาณ ระบบจะนำไปออกอากาศอีกครั้งในความถี่ที่สูงกว่าภาคส่งจากเราคือ 600 kHz ซึ่งเป็นช่องของสถานีทวนสัญญาณซึ่งมีบุคคลอื่นหรือบุคคลที่เราต้องการจะติดต่อสื่อสารด้วยรับฟังอยู่
ในอดีตสมัยที่วิทยุสื่อสารถูกควบคุมด้วยแร่บังคับความถี่ คู่ความถี่สถานีทวนสัญญาณถูกตั้งค่าไว้ที่ช่วงท้ายของความถี่ส่ง ตามด้วยความถี่รับ โดย (34/94) หมายความว่า สัญญาณจะถูกส่งผ่านความถี่ 146.34 MHz และรับฟังได้ที่ความถี่ 146.94 MHz ในขณะที่สถานีทวนสัญญาณจะถูกตั้งค่าในทิศทางที่ตรงกันข้ามกัน คือความถี่รับ 146.34 MHz และความถี่ส่ง 146.94 MHz
ตั้งแต่ปลายทศวรรษ 1970 เป็นต้นมา (พ.ศ. 2513) ได้มีการใช้งานวิทยุสื่อสารแบบสังเคราะห์ความถี่ที่ถูกควบคุมการทำงานโดยไมโครโปรเซสเซอร์ ทำให้สามารถใช้งานและแยกความถี่โดยกำหนดให้เป็นค่ามาตรฐาน อาทิ การบอกทิศทางของการเปลี่ยนแปลงความถี่ในรูปแบบของ "+" เป็นการเพิ่มความถี่ในการส่ง และ "-" ในการลดความถี่ในการส่ง โดยกำหนดตามค่ามาตรฐานในการใช้งานความถี่นั้น ๆ เช่น 145.625 ค่าความถี่ลบ หมายความว่า ความถี่ส่งคือ 145.6250 MHz ความถี่รับคือ 145.0250 MHz ซึ่งมีความถี่ต่ำกว่า 600 kHz ส่วนในไทยนิยมแจ้งด้วยความถี่ และลงท้ายด้วย ดูเพล็กซ์ -600 ซึ่งเป็นค่ามาตรฐานของประเทศไทย
ในต่างประเทศนั้น สถานีทวนสัญญาณสามารถเชื่อต่ออัตโนมัติกับสายโทรศัพท์พื้นฐานและเครือข่ายโทรศัพท์พื้นฐานเพื่อโทรศัพท์ออกจากวิทยุสื่อสารที่มีปุ่มกด โดยให้บริการกับสมาชิกของกลุ่มหรือชมรมเฉพาะกลุ่ม นอกจากนี้สถานีทวนสัญญาณวิทยุส่วนใหญ่มีการป้องกันการเข้าถึงด้วยรหัสควบคุม CTCSS (หรือที่คนไทยเรียกว่า "โทน") เพื่อป้องกันไม่ให้ถูกรบกวนโดยสัญญาณวิทยุอื่น ๆ และสถานีข้างเคียงที่มีความถี่ใกล้หรือตรงกัน นักวิทยุบางคนใช้ระบบการเข้ารหัสดิจิทัลอื่น ๆ ที่เรียกว่า "DCS", "DCG" หรือ "DPL" (เครื่องหมายการค้าของโมโตโรลา)
ในชุมชนนักวิทยุสมัครเล่นหลายแห่ง สถานีทวนสัญญาณนั้นกลายเป็นเหมือนสถานที่นัดหมายหลักในการออกอากาศในแต่ละพื้นที่ โดยเฉพาะในช่วงเวลาของการขับรถ (ในช่วงเช้าและช่วงบ่าย) ในช่วงเย็นอาจจะีการรายงานสภาพอากาศ หรือข่าวสารสาธารณะต่าง ๆ ในกรณีฉุกเฉินหรือภัยพิบัติต่าง ๆ สถานีทวนสัญญาณนั้นช่วยเชื่อมต่อการสื่อสารที่จำเป็นในพื้นที่ที่ห่างไกลและระบบสื่อสารหลักไม่สามารถใช้การได้
อุปกรณ์ในการทวนสัญญาณ.
อุปกรณ์ควบคุมในการทวนสัญญาณนั้นมักจะมีอุปกรณ์ในการจับเวลาในการออกอากาศ เพื่อตัดการเชื่อมต่อของสัญญาณที่ส่งมาออกอากาศนานเกินไป โดยเฉพาะในกลุ่มที่ใช้ในการสื่อสารในสถานการณ์ฉุกเฉิน มักจะตั้งค่าให้สามารถออกอากาศได้ครั้งละไม่เกิน 30 วินาทีในการถ่ายทอดข้อมูล โดยในกลุ่มอื่น ๆ อาจใช้เวลา 3 นาทีหรือนานกว่านั้น อุปกรณ์ในการจับเวลาจะมีการเริ่มต้นใหม่หลักจากการหยุดพักช่วงสั้น ๆ หลังการส่งสัญญาณออกอากาศแต่ละครั้ง และในหลาย ๆ ระบบจะมีการส่งเสียงบี๊บเตือนเพื่อแจ้งว่าระบบได้เริ่มต้นใหม่และให้บริการอีกครั้ง
ประเภทสถานีทวนสัญญาณ.
สถานีทวนสัญญาณแบบทั่วไป.
การใช้งานแบบดูเพล็กซ์เป็นการใช้งานอุปกรณ์ที่ป้องกันไม่ให้กำลังส่งที่สูงของภาคส่งกลบสัญญาณจากภาครับของสถานีทวนสัญญาณ ช่วยให้ใช้เครื่องรับส่ง 2 เครื่องสามารถใช้สายอากาศในต้นเดียวกันได้ นิยมติดตั้งในการทวนสัญญาณย่านความถี่ 2 เมตรกับความถี่ที่สองบนย่าน 440 MHz ในการแบ่งปันการใช้งานบนเสาอากาศที่ติดตั้งสายอากาศเพียงต้นเดียว
สถานีทวนสัญญาณส่วนใหญ่จะใช้การควบคุมระยะไกลผ่านการใช้โทนเสียงบนช่องความถี่สำหรับควบคุมระบบ
สถานีทวนสัญญาณแบบข้ามย่านความถี่.
สถานีทวนสัญญาณแบบข้ามย่านความถี่ (Cross-band repeaters) เป็นการทวนสัญญาณโหมดเฉพาะบนย่านความถี่หนึ่งไปยังโหมดเฉพาะบนอีกย่านความถี่หนึ่งที่แตกต่างจากภาคส่ง วิธีดังกล่าวทำให้ระบบมีความซับซ้อนที่น้อยลง การทวนสัญญาณแบบนี้ทำให้สามารถรับและส่งข้อมูลในเวลาเดียวกันด้วยสายอากาศต้นเดียว เพื่อหลีกเลี่ยงปัญหาและความซับซ้อนในการทวนสัญญาณย่านความถี่เดียวกัน
ในเครื่องรับส่งวิทยุแบบหลายย่านความถี่บางเครื่องสามารถใช้งานเพื่อทวนสัญญาณแบบข้ามย่านความถี่ได้
สถานีทวนสัญญาณวิทยุสมัครเล่นโทรทัศน์.
สถานีทวนสัญญาณวิทยุสมัครเล่นโทรทัศน์ (Amateur television: ATV) ใช้ในการส่งสัญญาณวีดีโอแบบเคลื่อนไหวเต็มรูปแบบซึ่งช่วงความถี่ที่ใช้งานนั้นจะแตกต่างกันไปตามแต่ละประเทศกำหนด